open-index/open-wikipedia-markdown huggingface dataset:
Deh Morasi Gondai

**Deh Morasi Gondai** on pronssikautinen arkeologinen kohde Afganistanissa Kandaharin maakunnassa. Deh Morasi Gondai on ajoitettu 2500–2000-luvulle. Aikanaan se oli pieni kylä, joka hylättiin tuntemattomasta syystä. Paikasta on kaivauksissa paljastettu vain pieni osa ja tärkeimmät löydöt ovat esineitä.

## Kohde

Deh Morasi Gondai sijaitsee Afganistanin Kandaharin maakunnassa 27 kilometriä Kandaharin kaupungista lounaaseen ja 6,5 kilometriä Pahjwaista itään. 60 kilometriä pohjoiseen sijaitsee Mondigakin löytöpaikka. Alue on tasankoa Arghandabin, Dorin ja Tarnakin välillä.

Kohteen vieressä on Deh Morasin kylä. Paikalla pieni kumpare, joka kohoaa ympäröivästä maastosta noin 5,3 metriä. Kokoa kohteella on 1,12 hehtaaria. Deh Morasi Gondain kaivauksissa kohteesta on paljastettu vain pieni osa ja esimerkiksi paikalla olleiden rakennusten yksityiskohtia ei tunneta. Paikka tunnetaankin lähinnä siltä löydettyjen esineriden ja stratigrafian perusteella.

## Historia
Deh Morasi Gondai on alun perin jaettu neljään erilliseen asutuskauteen Morasi I–IV. Nykyisin kolmea ensimmäistä pidetään kuitenkin pikemminkin yhtenä kokonaisuutensa. Paikalla tehtyjen rafiohiiliajoitusten mukaan Morasi I–III on asutettu ajanjaksona 2500–2200/2000 vuotta ennen ajanlaskun alkua. Paikka on ilmeisesti hylätty sittemmin pitkäksi aikaa. Morasi IV-kerrotstumaan on sotkeutunut myöhempiä merkkejä ihmisistä. Se sisältää keramiikka Etelä-Aasian varhaiselta historialliselta ajalta 500-luvun eaa. jälkeen, sekä sittemmältä islamilaiselta kaudelta. Morasi II-kerrostumaa ovat osittain sotkeneet kušanoihin liitetyt hautaukset.

Deh Morasi Gondai oli ilmeisesti pienehkö pronssikautinen kylä, jonka asukkaat viljelivät ohraa ja kasvattivat lampaita, vuohia ja karjaa. Joidenkin mutatiilisten seinänjäänteiden perusteella voidaan olettaa kylän musituttaneen alueella edelleen olevia kyliä. Morasi II-kerrostumasta kaivettiin esille pieni puolisuunnikkaan muotoinen mutatiilinen rakennus, jonka yhteydestä löydettiin esimerkiksi naista esittävä terrakottaveistos. Paikan löydöksiin lukeutuu myös maalattua keramiikka, jonka perusteella paikka on yhdistetty esimerkiksi Mondigakin ja Iranin puolella sijaitseviin Šahr-e Suktan löytöpaikkoihin. Kaikki niistä hylättiin tuntemattomasta syystä vuoden 2000 eaa. paikkeilla.

Deh Morasi Gondai American Museum of Natural Historyn tutkimusretkellä Afganistaniin vuonna 1951. Louis Dupree johti sen kaivauksia vuonna 1961. Deh Morasi Gondai oli Afganistanin ensimmäinen esihistoriallinen kaivauspaikka.

## Lähteet
BTR-82

**BTR-82** on rynnäkköpanssariajoneuvo, joka on kehitetty laajalti käytössä olevasta BTR-80-kuljetuspanssariajoneuvon versiosta BTR-80A. Venäjän asevoimat hyväksyi BTR-82:n palveluskäyttöön vuonna 2011. Näitä ehdittiin valmistamaan rajoitettu määrä ennen uudemman BTR-82A-version esittelyä. BTR-82A tuli palveluskäyttöön vuonna 2013.

Panssariajoneuvo on venäläisvalmisteinen ja varustettu edeltäjäänsä voimakkaammalla moottorilla (KamAZ 740.14-300 turboahdettu dieselmoottori, teho 300&nbsp;hv). Aseistukselle on stabilisointijärjestelmä ja  yhdistetty päivä-yö-tähtäin. Myös voimansiirtoa on parannettu. Pääaseistuksena BTR-82A:ssa ovat 30&nbsp;mm 2A72-automaattikanuuna ja 7,62&nbsp;mm PKTM-konekivääri. BTR-82:ssa on kanuunan sijasta 14,5 mm raskas konekivääri. Ajoneuvo painaa 16&nbsp;000&nbsp;kg. Siihen mahtuu 10 henkeä: 3 miehistön jäsentä ja 7 aseistettua sotilasta.

Hyökkäyssodassa Ukrainaan 2022 ukrainalaisjoukot tuhosivat, vaurioittivat tai ottivat haltuunsa suuren määrän venäläisjoukkojen BTR-82/82A-ajoneuvoja. Oryx-sivuston dokumentoimat, kiistattomasti osoitetut lähes 430 tapausta (9. toukokuuta heinäkuuta 2022 mennessä) ja lisäksi 44 tunnistamatonta BTR-80/82A tapausta ovat osa huomattavasti suuremmasta Oryx-sivuston kirjaamista tuhotuista tai haltuunotetuista kuljetuspanssarivaunuista. Tämä on puolestaan vain osa Ukrainan asevoimien ilmoittamasta venäläisjoukkojen panssaroitujen miehistönkuljetusvaunujen tappioista tässä asetyypissä.

## Lähteet

## Aiheesta muualla
Charles Tupper

**Charles Tupper** (2. heinäkuuta 1821 – 30. lokakuuta 1915) oli kanadalainen poliitikko, joka toimi maansa pääministerinä 70 päivän ajan vuonna 1896.

Tupper oli varakas lääkäri Nova Scotiasta, konservatiivipuolueen uskollinen kannattaja. Hän oli Nova Scotian parlamentissa vuodesta 1855 ja siirtokunnan pääministeri vuodesta 1864. Hän osallistui Kanadan perustuslakia edeltäneen liittoumasopimuksen neuvotteluihin. Hänestä tuli ensimmäisen pääministerin John A. Macdonaldin läheinen liittolainen, joka toimi useissa ministerin viroissa. Macdonaldin kuollessa Tupper oli ulkomailla. Hän palasi Kanadaan ja nousi pääministeriksi Mackenzie Bowellin tuhoisan virkakauden jälkeen. Pari kuukautta myöhemmin hallitus hajosi ja järjestettiin vaalit, jotka päättyivät liberaalien Wilfrid Laurierin murskavoittoon.  

## Lähteet

## Aiheesta muualla

* Tupper, Sir Charles Phillip Buckner, “TUPPER, Sir CHARLES,” in Dictionary of Canadian Biography
Tupper

**Tupper** voi tarkoittaa ainakin seuraavia:

* Charles Tupper (1821&ndash;1915), kanadalainen poliitikko, lääkäri ja Kanadan pääministeri 1896
** Charles Hibbert Tupper (1855&ndash;1927), kanadalainen poliitikko, Kanadan oikeusministeri
** William Johnston Tupper (1862&ndash;1947), kanadalainen poliitikko, Manitoban varakuvernööri
* Earl Silas Tupper (1907&ndash;1983), yhdysvaltalainen liikemies ja keksijä
* Reginald Tupper (1859&ndash;1945), brittiläinen amiraali
* Stanley Roger Tupper (1921&ndash;2006), yhdysvaltalainen poliitikko
Lou Yun

**Lou Yun** (, s. 23. kesäkuuta 1964 Hangzhou) on kiinalainen telinevoimistelun olympiavoittaja ja maailmanmestari. Hän on pituudeltaan 158&nbsp;cm.

Lou saavutti Los Angelesin olympialaisissa 1984 kultaa hypyssä pistein 19,950 sekä hopeaa permannolla ja joukkuekilpailussa. Rekillä hän sijoittui neljänneksi. Hän uusi hypyn kultamitalinsa Soulissa 1988 pistein 19,875. Lisäksi hän saavutti pronssia permannolla sekä oli neljäs joukkuekilpailussa, kuudes renkailla ja kahdestoista 12-ottelussa.

Lou saavutti MM-kilpailuissa Budapestissa 1983 kultaa nojapuilla ja joukkuekilpailussa, pronssia 12-ottelussa ja sijoittui neljänneksi hypyssä. Montrealissa 1985 hän sai hopeaa hypyssä ja joukkuekilpailussa. Rotterdamissa 1987 hän voitti maailmanmestaruuden permannolla ja hypyssä sekä saavutti hopeaa joukkuekilpailussa. Lisäksi hän oli seitsemäs 12-ottelussa ja kahdeksas nojapuilla.

Lou saavutti Aasian kisoissa kultaa hypyssä ja joukkuekilpailussa sekä New Delhissä 1982 että Soulissa 1986. Lisäksi hän sai 1986 pronssia 12-ottelussa, nojapuilla ja renkailla. Universiadeissa hän saavutti kultaa hypyssä ja hopeaa joukkuekilpailussa sekä Edmontonissa 1983 että Zagrebissa 1987. Hän voitti lisäksi permannon kultaa 1987.

## Lähteet
Gumlan piirikunta

**Gumlan piirikunta** on piirikunta Intiassa Jharkhandin osavaltiossa. Piirikunnan pinta-ala on 5360 neliökilometriä, ja sen hallinnollinen keskus on Gumlan kaupunki.

Vuoden 2011 väestönlaskennassa Gumlan piirikunnan asukasluku oli 1&nbsp;025&nbsp;213 henkeä. Väestönkasvu on voimakasta: väkiluku kasvoi yli 23 prosenttia vuosien 2001 ja 2011 välillä. 65,73 prosenttia piirin väestöstä osaa lukea. Asukkaista 30,19 prosenttia on hinduja, 5,02 prosenttia muslimeja, 19,75 prosenttia kristittyjä ja kaikki loput muita.

## Lähteet

## Aiheesta muualla

*Piirikunnan kartta
Yoo Jeong-yeon

**Yoo Jeong-yeon** (; s. 1. marraskuuta 1996, Suwon, Gyeonggi), paremmin tunnettu etunimellään **Jeongyeon**, on eteläkorealainen laulaja. Hän on yksi Twicen jäsenistä.

## Lapsuus
Yoo Kyung-wan () syntyi 1. marraskuuta 1996 Suwoniossa, Gyeonggissa, Korean tasavallassa. Yoo vaihtoi etunimensä ollessaan yhdeksänvuotias, sillä joutui kiusatuksi poikamaisen nimensä takia. Yoolla on kaksi isosiskoa, joista toinen on näyttelijä Gong Seung-yeon. Yoo harrasti aerobista liikuntaa, ja kiinnostui jo nuorena tanssimisesta.

## Ura

### Ennen debyyttiä
Yoo koe-esiintyi jo lapsena JYP Entertainmentille, mutta ei läpäissyt niitä. Yoo koe-esiintyi kuitenkin myöhemmin uudestaan, ja hänestä tyli levy-yhtiön harjoittelija vuonna 2010. Yoo oli yhtiön harjoittelijana viisi vuotta ennen Twicen debyyttiä. Yoo valittiin Twicen jäseneksi *[[Sixteen (televisio-ohjelma)|Sixteen]]* -ohjelmassa 2015.
### Twice (2015–)
Yoo debytoi yhdessä Twicen kanssa *The Story Begins* EP:llä lokakuussa 2015. Yoo ja hänen siskonsa juonsivat *[[Inkigayo]]* -musiikkiohjelmaa 2016–2017, ja he voittivat vuoden 2016 Uuden tulokkaan -palkinnon *SBS Entertainment Awards*issa. Yoo on sanoittanut joitakin Twicen kappaleita.

#### Terveysongelmat
JYP Entertainment ilmoitti 17. lokakuuta 2020, että Yoo jäisi tauolle ahdistuneisuuden takia. Yoo palasi takaisin lavalle Twicen kanssa tammikuussa 2021. Yoo aloitti toisen tauon 18. elokuuta paniikki- ja ahdistuneisuushäiriön vuoksi. Yoo palasi jälleen lavalle Twicen kanssa marraskuussa mutta virallista tiedonantoa ei ole annettu.

## Diskografia

## Filmografia
* Sixteen (2015)
* Saturday Night Live (2016)
* Inkigayo (2016&ndash;2017)
* Hometown Report (2020)

## Lähteet

## Aiheesta muualla
* 
* MyDramalist-sivustolla
Arthur Meighen

**Arthur Meighen** (16. kesäkuuta 1874 – 5. elokuuta 1960) oli kanadalainen poliitikko, joka toimi maansa pääministerinä kahteen otteeseen 1920–1921 ja 1926.

Ennen poliittista uraansa Meighen toimi matematiikan, englannin ja kauppatieteiden opettajana sekä juristina. Robert Borden nimitti hänet moniin tärkeisiin virkoihin, ja Bordenin erottua 1920 Meighen valittiin hänen tilalleen pääministeriksi. Seuraavan vuoden vaalit Meighen hävisi Mackenzie Kingille.

## Lähteet

## Aiheesta muualla
Simdegan piirikunta

**Simdegan piirikunta** on piirikunta Intiassa Jharkhandin osavaltiossa. Piirikunnan pinta-ala on 3774 neliökilometriä, ja sen hallinnollinen keskus on Simdegan kaupunki.

Simdegan piirikunnan kehitys vaikuttaa koko eteläiseen Jharkhandin osavaltioon. Piirikunta sijaitsee lähellä Jharkhandin teollisuuskeskusta Rourkelaa, ja monet kaupunkiin liittyvät palvelut sijaitsevat piirikunnassa.

## Historia
Piirikunnan alue kuului aikoinaan Gajapati-dynastian hallitsemaan Kaisalpur-Birugarhin kuningaskuntaan, joka säilyi myös Ison-Britannian siirtomaa-aikana. Alueen perinteisiä asukkaita ovat orijoiden ohella Intian alkuperäisheimot. Alueella on aina ollut runsaasti lähetyssaarnaajia, kuten jesuiittoja, jotka ovat perustaneet kouluja, luostareita, sairaaloita ja seurakuntia entisten Gajapati-kuninkaiden ja heidän vasalliensa maille; yli puolet piirikunnan väestöstä tunnustaakin nykyisin kristinuskoa.

Piirikunta sijaitsee Jharkhandin eteläosassa ja siellä puhutaan perinteisesti orijan kielen murretta nagpuria, jossa on runsaasti vaikutteita sadrin kielestä. Orijalainen kulttuuri on vaikuttanut alueeseen voimakkaasti, ja orijalaiset kuninkaat ovat hallinneet sitä vuosisatojen ajan. Kaisalpur-Birugarhin kuninkaat kutsuivat bramiineja Odishasta tälle alueelle ja vähitellen nämä levittäytyivät kaikkialle valtakuntaan.

## Väestö
Vuoden 2011 väestönlaskennassa Gumlan piirikunnan asukasluku oli 599&nbsp;578 henkeä. Väestönkasvu vuosien 2001 ja 2011 välillä oli 16,58 prosenttia. Vajaa 68 prosenttia piirin väestöstä osaa lukea. Asukkaista 33,61 prosenttia on hinduja, 2,52 prosenttia muslimeja, 51,14 prosenttia kristittyjä ja loput muita.

## Lähteet

## Aiheesta muualla

*Piirikunnan kartta
Matti Tuokko

**Matti Tuokko** (22. marraskuuta 1875 Laihia – 23. elokuuta 1958 Pieksämäki) oli suomalainen kansakoulunopettaja ja kansakoulujen tarkastaja.

Matti Tuokon vanhemmat olivat talollinen Jaakko Tuokko ja Susanna Serafiina Similä. Hän valmistui kansakoulunopettajaksi vuonna 1900 ja suoritti vielä tutkintoja yliopistossa 1912–1914.

Käytyään opettajaseminaarin hän tuli opettajaksi Pieksämäen kunnan Vehmaskylän kansakouluun, mistä muutti Uukuniemelle kiertäväksi opettajaksi. Tuokko oli kansakoulunopettajana Uukuniemellä 1903–1918. Siellä hän täydensi opintojaan saaden nimityksen Sortavalan piirin kansakoulujen tarkastajaksi vuodesta 1919 alkaen. Hän oli Uukuniemen suojeluskunnan esikunnan päällikkönä 1918 ja toimi Uukuniemen kuntakokouksen puheenjohtajana 1908–1910. Tuokko oli useiden nuorisoseurojen ja Sortavalan evankelisen seuran johtokunnan jäsenenä. Eläkevuosiaan Tuokko vietti Pieksämäellä.

Matti Tuokko oli naimisissa vuodesta 1900 Hilma Fredrika Wauhkosen kanssa. Heidän poikansa oli filosofian tohtori, tiedetoimittaja, tietokirjailija ja suomentaja Reino Tuokko.

## Julkaisuja
* *Raamatullisia retkeilyjä*. Otava 1929
* *Raamatullisia retkeilyjä 2*. Otava 1931
* *Kansakoulun historianopetuksen valmistekirja*. Otava 1931
* *Raamatunhistorian syventävän käsittelyn opas*. Matti Tuokko, Sortavala 1935

## Lähteet
Tuomas Harjula

**Tuomas Harjula** (s. 8. kesäkuuta 1998) on suomalainen ampumahiihtäjä. Harjula edustaa seuratasolla Tuusulan Voima-Veikkoja.

Harjula debytoi maailmancupissa kaudella 2019–2020. Harjulan paras sijoitus maailmancupissa on yhteislähtökilpailun 10. sija Annecyssa joulukuussa 2022.

Harjula sijoittui Milanon ja Cortinan olympialaisissa 2026 normaalimatkalla ja yhteislähdössä 15:nneksi sekä pikakilpailussa ja takaa-ajossa 21:nneksi. MM-kilpailuissa hän on ollut henkilökohtaisilla matkoilla parhaimmillaan 26:s takaa-ajokilpailussa Pokljukassa 2021.

Harjulan valmentajana toimii Niko Aapajärvi.

## Lähteet
Jevropeiskaja mediagruppa

**Jevropeiskaja mediagruppa (EMG)** () on venäläinen radioyhtymä, mikä omistaa monia paikallisradioyhtiöitä kautta Venäjän. Sen omistamia yleisradioita ja yleisradioketjuja ovat Dorožnoje radio, Eldoradio, alueellinen Kalina Krasnaja, Jevropa Plus, Novoje radio, Radio 7 na semi holmah, Radio-7, Retro-FM ja Studio-21. 

## Lähteet
Tong Fei

**Tong Fei** (, s. 25. maaliskuuta 1961 Xiajiang, Jiangxi) on kiinalainen telinevoimistelun olympiamitalisti ja maailmanmestari

Tong saavutti Los Angelesin olympialaisissa 1984 hopeaa rekillä ja joukkuekilpailussa. Lisäksi hän sijoittui neljänneksi 12-ottelussa, nojapuilla, renkailla ja hevosella.

Tong voitti permannon maailmanmestaruuden Budapestissa 1983 ja Montrealissa 1985. Hän saavutti 1983 lisäksi kultaa joukkuekilpailussa ja pronssia nojaopuilla sekä sijoittui neljänneksi rekillä. Vuoden 1985 MM-kisoissa hän sai lisäksi kultaa rekillä ja hopeaa joukkuekilpailussa. Nojapuilla hän oli kuudes ja 12-ottelussa seitsemäs. Jo Moskovan MM-kilpailuissa 1981 hän oli saavuttanut pronssia joukkuekilpailussa sekä sijoittunut neljänneksi 12-ottelussa ja renkailla, kuudenneksi nojapuilla ja kahdeksanneksi rekillä.

Tong saavutti New Delhin Aasian kisoissa 1982 kultaa permannolla ja joukkuekilpailussa, hopeaa moniottelussa ja nojapuilla sekä pronssia rekillä.

Tong voitti vuoden 1982 maailmancupissa rekin, sijoittui toiseksi moniottelussa sekä kolmanneksi permannolla, renkailla ja hypyssä.

## Lähteet
Dorožnoje radio

**Dorožnoje radio** () on Jevropeiskaja mediagruppaan kuuluva radioasema, jolla on lähetyksiä Venäjän federaatiossa yli 670 paikkakunnalla.  Radion nimi tarkoittaa suomeksi *Tieradiota*.

Suomea lähellä olevien alueiden keskuspaikoissa Dorožnoje radiolla on lähetyksiä Arkangelissa, Ensossa, Kingiseppissä, Käkisalmella, Lahdenpohjassa, Murmanskissa, Petroskoissa,  Pihkovassa, Segezhassa, Sortavalassa, Velikije Lukissa, ja Viipurissa. 

## Lähteet
Neha Sharma

**Neha Sharma** (s. 21. marraskuuta 1987 Bhagalpur) on intialainen näyttelijä ja malli. Biharista kotoisin oleva Sharma opiskeli National Institute of Fashion Technologyssa Delhissä. Hänen ensimmäinen elokuvansa oli menestynyt telugunkielinen toimintaelokuva *[[Chirutha]]* vuonna 2007. Ensimmäinen hindinkielinen elokuva oli toimintatrilleri *[[Crook (elokuva)|Crook]]* vuonna 2010. Myöhempiä kaupallisia menestyksiä ovat olleet komedia *[[Kyaa Super Kool Hain Hum]]* (2012) ja historiallinen toimintadraama *[[Tanhaji]]* (2020).

## Filmografia

## Lähteet

## Aiheesta muualla

*
Jaakko Hallila

**Jaakko Hallila** (s. 1981, Seinäjoki) on suomalainen hallintotieteiden tohtori sekä Seinäjoen ammattikorkeakoulun toimitusjohtaja ja rehtori. Ennen valintaansa ammattikorkeakoulun rehtoriksi Hallila työskenteli SeAMK:n sosiaali- ja terveysalan tutkimus- ja kehittämispäällikkönä. Hallila toimi vuosina 2007–2017 Etelä-Pohjanmaan liiton kansainvälisten asioiden päällikkönä.

## Ura ja opinnot
Hallila kirjoitti ylioppilaaksi Seinäjoen lukiosta vuonna 2000. Hallila valmistui hallintotieteiden maisteriksi vuonna 2005 kansainvälisen hallinnon koulutusohjelmassa ja suoritti osan opinnoistaan Pariisissa Sciences Po-korkeakoulussa. Hallila toimi johtamisen tutkijana Vaasan yliopistossa 2004–2005, projektipäällikkönä SeAMK:n sosiaali- ja terveysalan yksikössä 2006–2007 sekä sote-yrittäjyyden sivutoimisena tuntiopettajana 2010–2015. Vuonna 2007 Hallila siirtyi Etelä-Pohjanmaan maakuntaliittoon kansainvälisten asioiden päälliköksi.

Hallilan väitöskirjan aihe oli *Transaktiokustannukset ja laatu. Vertaileva tapaustutkimus yksityisistä ja julkisista perusterveydenhuoltopalveluista neljällä suomalaispaikkakunnalla*. Hallila väitteli tohtoriksi Vaasan yliopistossa joulukuussa 2019.

## Lähteet
Xu Zhiqiang

**Xu Zhiqiang** (, s. 4. maaliskuuta 1963) on kiinalainen telinevoimistelun joukkuekilpailun maailmanmestari ja olympiamitalisti. Hän on pituudeltaan 160&nbsp;cm.

Xu saavutti Los Angelesin olympialaisissa 1984 hopeaa joukkuekilpailussa ja sijoittui seitsemänneksi 12-ottelussa. Soulissa 1988 hän oli joukkuekilpailussa neljäs ja rekillä kuudes.

Xu voitti joukkuekilpailun maailmanmestaruuden Budapestissa 1983. Rekillä hän sijoittui kuudenneksi. Montrealin MM-kilpailuissa 1985 hän saavutti joukkuekilpailussa hopeaa sekä oli neljäs moniottelussa, viides nojapuilla ja seitsemäs hevosella. Rotterdamin MM-kilpailuissa 1987 hän kuului jälleen Kiinan hopeajoukkueeseen. Hän sijoittui lisäksi neljänneksi permannolla, kuudenneksi hevosella, seitsemänneksi hypyssä ja rekillä, kahdeksanneksi nojapuilla sekä 12:nneksi moniottelussa.

Xu voitti Aasian kisoissa 1986 kultaa joukkuekilpailussa.

## Lähteet
Ruostenahikkaat

**Ruostenahikkaat** (*Phaeomarasmius*) on Agaricales-helttasienisuku, joka on erotettu nahikkaista (*Marasmius*) omaksi suvukseen tutkimuksen kehittyessä. Global Biodiversity Information Facilityn mukaan sukuun kuuluu 49 lajia.

## Lajeja
Sukuun kuuluvia lajeja, jotka esiintyvät Suomessa ja joilla on suomenkielinen nimi.
* pohjanruostenahikas (*Phaeomarasmius borealis*)
* oksaruostenahikas (*Phaeomarasmius erinaceus*)

## Lähteet
Grobiņa

**Grobiņa** () on kaupunki Kuurinmaalla Latviassa, kymmenen kilometriä Liepājan itäpuolella. Vuonna 2016 siellä oli 3&nbsp;977 asukasta. Kaupungin nimi tulee kuurin kielen pyökkimetsää tarkoittavasta sanasta *gruobīns*.

## Historia
Noin vuosina 650-800 nykyisen Grobiņan alueella oli muinaisskandinaavista asutusta. Noin vuonna 800 viikingit korvautuivat kuurilaisilla. Vuoden 875 tienoilla ruotsalaiset viikingit hyökkäsivät alueelle, jota puolusti 7&nbsp;000 sotilasta. Tappion jälkeen kuurilaiset tunnustautuivat Ruotsin kuninkaan alamaisiksi.

Saksalainen ritarikunta valloitti Baltian 1100-1200-luvulla, ja ensimmäinen maininta Grobiņasta on vuodelta 1253. Noin vuonna 1263, Durben taistelun jälkeisen kuurilaisten kapinan aikana, Liivinmaan ritarikunta hyökkäsi Grobiņaan ja poltti alueella olleen kuurilaisten puulinnoituksen. Grobiņan polttivat uudelleen ruotsalaiset vuonna 1659 Pohjan sodan aikana. Vuonna 1660 Kuurinmaan herttua Jakob Kettler muutti väliaikaisesti Grobiņaan, koska sota oli raunioittanut Jelgavan. Hänen poikansa ja seuraajansa Friedrich Kasimir Kettler antoi Grobiņalle kaupunginoikeudet vuonna 1695, ja kaupunki sai oman vaakunan kaksi vuotta myöhemmin. Rutto kylvi tuhoa kaupungissa 1700-luvulla.

Napoleon I miehitti Grobiņan vuonna 1812 ja saksalaiset 103 vuotta myöhemmin. Toisessa maailmansodassa kaupungin valloittivat vuoron perään Natsi-Saksa ja Neuvostoliitto. Vuonna 2009 Grobiņan kaupungista tuli Grobiņan kunnan hallintoalue.

## Lähteet

## Aiheesta muualla

*Grobiņan kotisivut
Ruosteheltat

**Ruosteheltat** (*Naucoria*, toisinaan myös *Alnicola*) on Agaricales-lahkoon helttasieniin kuuluva sienisuku, jonka taksonominen asema on epäselvä. On mahdollista, että tämä suku jakaantuu tieteen edistyessä vielä useampiin sukuihin tai alasukuihin. Global Biodiversity Information Facilityn mukaan sukuun kuuluu 244 lajia.

## Lajeja
Sukuun kuuluvia lajeja, jotka esiintyvät suomessa ja joilla on suomenkielinen nimi.
* karvasruosteheltta (*Naucoria amarescens*)
* viitaruosteheltta (*Naucoria bohemica*)
* nyhäruosteheltta (*Naucoria celluloderma*)
* leppäruosteheltta (*Naucoria escharioides*)
* hahtuvaruosteheltta (*Naucoria luteolofibrillosa*)
* nororuosteheltta (*Naucoria salicis*)
* tummaruosteheltta (*Naucoria scolecina*)
* pajuruosteheltta (*Naucoria spadicea*)
* rahkaruosteheltta (*Naucoria sphagneti*)
* korpiruosteheltta (*Naucoria striatula*)
* kuuraruosteheltta (*Naucoria subconspersa*)
* viiruruosteheltta (*Naucoria submelinoides*)
* vyöruosteheltta (*Naucoria zonata*)

## Lähteet
Ruostejuurekkaat

**Ruostejuurekkaat** (*Phaeocollybia*)	on Agaricales-lahkoon kuuluva helttasienisuku, joka on erotettu juurekkaista (*Collybia*) tieteellisen tutkimuksen edistyessä. Global Biodiversity Information Facilityn mukaan sukuun kuuluu 87 lajia.

## Lajeja
Sukuun kuuluvia lajeja, jotka esiintyvät suomessa ja joilla on suomenkielinen nimi.
* pikkuruostejuurekas (*Phaeocollybia arduennensis*)
* piporuostejuurekas (*Phaeocollybia christinae*)
* jauhoruostejuurekas (*Phaeocollybia cidaris*)
* viherruostejuurekas (*Phaeocollybia festiva*)
* lystiruostejuurekas (*Phaeocollybia hilaris*)
* laakaruostejuurekas (*Phaeocollybia jennyae*)
* isoruostejuurekas (*Phaeocollybia lugubris*)

## Lähteet
Kandava

**Kandava** (, liiviksi *Kāndav*) on kaupunki Kuurinmaalla Latviassa. Se sai kaupunginoikeudet vuonna 1917. Vuonna 2016 siellä oli 4&nbsp;029 asukasta.

## Lähteet

## Aiheesta muualla

*Kandavan kotisivut
Mina Myoi

**Mina Sharon Myoi** (s. 24. maaliskuuta 1997, San Antonio, Texas), paremmin tunnettu etunimellään **Mina,** on japanilainen laulaja-lauluntekijä ja tanssija. Hän on k-pop-tyttöbändi Twicen jäsen. 

## Elämä
Mina Myoi syntyi Yhdysvalloissa, mutta muutti Japaniin lapsena ja kasvoi siellä. Hän opetteli balettia nuorena. Hän liittyi JYP Entertainmentin harjoittelijaohjelmaan vuonna 2014. Hän osallistui vuonna 2015 järjestettyyn tosi-tv-ohjelmaan *[[Sixteen (televisio-ohjelma)|Sixteen]]*, jossa valittiin yhdeksän tyttöä, jotka pääsisivät debytoimaan Twice-yhtyeessä. Myoi oli yksi valituista. Lokakuussa 2015 hän ja kahdeksan muuta tyttöä debytoivat minialbumillaan *The Story Begins*, ja musiikkivideollaan "Like Ooh-Aah".

### Terveysongelmat
JYP Entertainment ilmoitti heinäkuussa 2019, että Myoi pitäisi taukoa yhtyeen promootioista ja tapahtumista äkillisen ahdistuksen ja epävarmuuden vuoksi. Hänelle diagnosoitiin ahdistuneisuushäiriö. Helmikuussa 2020 ilmoitettiin, että hänen tilansa oli kohentunut, joten hän palasi takaisin Twicen promootioihin. Tauon aikana hän osallistui musiikkivideoihin ja valokuvauksiin mutta ei esiintynyt lavalla.

Aasiassa harvoin puhutaan avoimesti mielenterveydestä julkisuudessa.

### MiSaMo
MiSaMo (lyhenne nimistä Mina, Sana ja Momo) on Twicen alaryhmä, joka koostuu sen on kolmesta jäsenestä: Mina Myoi, Sana Minatozaki ja Momo Hirai. Ryhmä julkaisi singlen "Bouquet" tammikuussa 2023, musiikkivideon "Mashmallow" kesäkuussa ja julkaisi EP-levyn *Masterpiece* saman vuoden heinäkuussa. MiSaMon toinen albumi *Haute Couture* julkaistaan marraskuussa 2024.

## Kirjat
* *Yes, I am Mina* (valokuvakirja, 12.4.2021)

## Diskografia

### MiSaMo
* 
* 

### Ääniraidat
* "Bouquet" draamasarjassa *Liaison -Children's Heart Clinic-*

## Filmografia
* Sixteen (2015)
* Saturday Night Live (2016)
* Hometown Report (2020)

## Lähteet

## Aiheesta muualla
* 
* MyDramalist-sivustolla
Tuppisara

**Tuppisara** (*Carex vaginata*) on sarojen sukuun kuuluva monivuotinen kasvi. 

## Lajikuvaus
Tuppisara on 20–50 cm korkea suirertavajuurakollinen sara, jonka versot kasvavat yksittäin. Sen tyvitupet ovat vaalean harmaanruskeita. Lehdet ovat 3–5 mm leveitä. Se kuuluu erilaistähkäisiin lajeihin, joiden pullakoissa on kolme luottia. Kukinnossa on ylimpänä yksi hedetähkä, jonka alapuolella on yhdestä kolmeen emitähkää. Sen tukilehtien tupet ovat väljät.

## Levinneisyys
Tuppisara kasvaa sirkumboreaalisella alueella. Suomessa se on yleinen koko maassa, etenkin Pohjois-Suomessa.

## Elinympäristö
Tuppisara kasvaa monenlaisilla soilla ja muissa kosteissa paikoissa. Se viihtyy sekä happamassa että kalkkipitoisessa kasvualustassa.

## Lähteet
Elm

**elm** (sanoista *ectronic ail*) on sähköpostin asiakasohjelma, jota voidaan käyttää tekstikäyttöliittymällä päätteellä.

Ohjelma oli ensimmäisiä moderneja näyttöorientoituneita sähköpostiohjelmia Unixille.
elm on tarkoitettu korvaamaan aiemmat mail- ja mailx-ohjelmat. Ohjelmat kuten mail olivat riviorientoituneita. mail-komento esiintyi AT&T:n Unixin versiossa 1 ja Berkeley Mail (POSIX-yhteensopiva mailx) ilmestyi vuonna 1978. 

Dave Taylor on kertonut aloittaneensa ohjelman kehityksen työskennellessään Hewlett-Packardille. Myöhemmin ohjelman ylläpitäjäksi tuli Bill Pemberton.

Ohjelma on vaikuttanut myöhempien sähköpostiohjelmien kehitykseen.
Pine kehitettiin elmin pohjalta ja sen nimen sanottiin tulevan sanoista *Pine Is No-longer Elm*.
mutt on kehitetty elmin seuraajaksi.
elmin kehitystä on jatkanut Kari E. Hurtta Elm ME+ (Millennium Edition) -versiolla.

## Lähteet
Kylämaltsa

**Kylämaltsa** (*Atriplex patula*) on revonhäntäkasvien heimoon ja maltsojen sukuun kuuluva kasvilaji. Sen tieteellinen lajinimi *patula* tulee latinan "yleistä" tarkoittavasta sanasta *patulus*, ja se onkin Suomessa huomattavasti muita maltsoja yleisempi.

## Ulkonäkö ja koko
Kylämaltsa on 30–90 senttimetrin korkuiseksi kasvava yksivuotinen ruohokasvi, jolla on pysty-koheneva, runsashaarainen varsi. Suikeat-puikeat, vastakkaiset, ehytlaitaiset lehdet ovat pituudeltaan 4–7 senttimetriä; niiden tyvellä on usein liuskamainen hammaspari.

Kylämaltsa kukkii heinä-elokuussa huomaamattomin, yksineuvoisin kukin. Kukinto on tähkä. Viisiheteisten hedekukkien kehä on millimetrin levyinen; emikukat ovat kehättömiä. Emiö on kaksivartaloinen ja kaksiluottinen. Kukasta kypsyvä hedelmä on hedelmäverhiöön kiinnikasvanut ja sen suojaama pähkylä.

## Levinneisyys ja elinympäristö
Kylämaltsaa kasvaa luonnonvaraisena Euraasiassa, Pohjois-Amerikassa ja Afrikan pohjoisosissa. Lisäksi se on levinnyt Etelä-Amerikkaan, Uuteen-Seelantiin ja Aasian koillisosaan.

Kylämaltsa suosii typpipitoisia kasvupaikkoja, kuten pihoja, puutarhoja, peltoja ja kaatopaikkoja. Ruotsissa se on yleinen Skånesta Hälsinglandiin, muualla se on harvinainen tai tavataan vain satunnaisesti. Kylämaltsa kasvaa usein yhdessä savikoiden (*Chenopodium*) kanssa. Etelä- ja Keski-Suomessa laji on jokseenkin yleinen. Suomessa se on luokiteltu elinvoimaiseksi.

## Ekologia
Kylämaltsan voi helposti sekoittaa muihin maltsoihin, kuten isomaltsaan (*Atriplex prostrata*) ja suolamaltsaan (*Atriplex longipes*), joista edellisestä sen erottaa tylpästä lehtityvestä, jälkimmäisestä puolestaan vaihtelevasti järjestäytyneistä alalehdistä ja myöhäisemmästä kukinta-ajasta. Yhteisillä kasvupaikoilla sen voi sekoittaa myös lähimpään sukulaiseensa merimaltsaan (*Atriplex littoralis*) sekä savikoihin (*Chenopodium*). Suomessa kasvi on muinaistulokas, ja sitä on aiemmin käytetty ravintona. Nykyään laji tunnetaan lähinnä rikkakasvina, ja alkujaan se onkin kasvanut maatilojen pihoilla.

Kylämaltsassa esiintyy maltsanlehtihome-nimistä sienitautia (*Peronospora arborescens*).

## Lähteet
Radio Majak

**Radio Majak** () on alun perin neuvostoliittolainen, nykyään valtiollinen venäläinen yleisradioasema. Se aloitti lähetyksensä 1. elokuuta 1964. Radion nimi, majakka, ei tarkoita merimajakkaa, vaan lentäjien suunnistamiseen tarkoitettua radiomajakkaa. Perustamisvaiheessaan yhtiön tarkoituksena oli ohjelmillaan tarjota neuvostoliittolaisille kuulijoilleen suuntaa länsimaiden radioyhtiöiden ohjelmille vastapainoksi. Kylmän sodan aikana myös Neuvostoliittoon lähetettiin venäjänkielisiä ohjelmia, joista osaa Neuvostoliitto radiohäiritsi vastaanottamisen vaikeuttamiseksi. Radio Majak lähettää puheradio-ohjelmaa ja on siksi maan hallinnon tiedonvälityksen kannalta keskeinen kanava.

## Lähetykset
Valtiollisena yleisradioasemana puheohjelmin on Radio Majakilla melko kattava lähetysverkosto myös Venäjän harvaanasutuilla alueilla Suomen lähialueillakin. 

### [[Karjalan tasavalta]]
*Petroskoi 107,9 MHz

### [[Murmanskin alue]]

*Alakurtti 105,5 MHz 

*Murmansk 103,5 MHz

*Koutero 105,9 MHz

*Teriberka 104,2 MHz

*Tumannyi 102,3 MHz

*Umba 106,9 MHz

*Uura 107,5 MHz

*Varzuga 104,9 MHz

### [[Novgorodin alue]]
*Novgorod 101,2 MHz

### [[Pihkovan alue]]
*Pihkova 104,1 MHz

### [[Pietari (kaupunki)|Pietari]]
*Pietari 107,0 MHz

## Lähteet
Carl Albert Ehrnrooth

**Carl (Karl) Albert Ehrnrooth** (25. marraskuuta 1831 Nastola – 19. heinäkuuta 1873 Helsinki) oli suomalainen juristi, virkamies ja  valtiopäivämies. 

Carl Albert Ehrnroothin vanhemmat olivat kenraalimajuri Gustaf Adolf Ehrnrooth ja Johanna Kristina von Platen. Ehrnrooth tuli ylioppilaaksi 1847 ja suoritti tuomarintutkinnon 1851 ja kameraalitutkinnon 1852. Varatuomarin arvon hän sai 1854. Valmistuttuaan  Ehrnroothista tuli Turun hovioikeuden ylimääräinen notaari 1856 ja Keisarin kanslian ja Suomen valtiosihteerinviraston kirjaaja Pietarissa 1857 ja apulaistoimitussihteeri 1860. Senaatin maanviljelystoimituskunnan vt. protokollasihteeriksi hän tuli 1861, vakinaiseksi 1862 ja valtiovaraintoimituskunnan protokollasihteeriksi 1870. Valtiopäiväedustaja Ehrnrooth oli aatelissäädyssä 1863–1864, 1867 ja 1872. 

Carl Albert Ehrnroothin puolisona oli vuodesta 1862 kreivitär Lovisa Fredrika Adelaide de Geer (k. 1927), jonka isä oli kreivi Robert Fredrik de Geer. Heidän lapsiaan olivat vuorineuvos Georg Ehrnrooth, liikemies ja pankinjohtaja Axel Ehrnrooth, laulaja Aina Mannerheim sekä ylilääkäri, professori Ernst Ehrnrooth. Ehrnroothin sisaruksia olivat kenraaliluutnantti ja ministerivaltiosihteeri Casimir Ehrnrooth, kirjailija Adelaïde Ehrnrooth ja kenraaliluutnantti Gustaf Robert Ehrnrooth. Pankinjohtaja Carl Mannerheim oli Ehrnroothin vävy.

## Lähteet
Kafir Kala (Tadžikistan)

**Kafir Kala** oli varhaiskeskiaikainen kaupunki, linnoitus, esikaupunki ja hautausmaa Tadžikistanissa Vahšjoen laaksossa. Aikanaan se oli mahdollisesti paikallisen ruhtinaskunnan pääkaupunki.

## Kohde

Kafir Kala sijaitsee Tadžikistanissa Vahšjoen laakson alueella Balxin (entinen *Kolkhozabad*) taajama länsipuolella.

Kafir Kala koostuu neljästä osasta. Kohteessa on linnoitus, kaupunki, esikaupunki ja hautausmaa. Kaupunki ja linnoitus muodostavat neliskulmaisen alueen, jonka sivujen pituus on 360 metriä. Sitä ympäröi 50–50 metriä leveä ja 5 metriä syvä vallihauta. Vallihaudalla oli vartiotorneja. Itse linnoituksen koko on 70x70 metriä ja se sijaitsee kaupungin koillisnurkassa. Linnoitus kohoaa noin 12 metrin korkeudelle ympäröivästä maisemasta. Länsi- ja eteläsuunnassa linnoitusta erottaa kaupungista vallihauta.

Kaupungin läpi kulki päätie, joka jakoi sen suurin piirtein yhtä suuriin osiin pohjoisessa ja etelässä. Tien molemmissa päissä idässä ja lännessä oli portti. Päätieltä poikkesi useita pienempiä katuja. Kaupungin muuri oli 5–10 metriä leveä ja sillä oli 50–60 metrin välein torneja. Esikaupunki sijaitsee vallihaudan ulkopuolella. Merkkejä esikaupungin rakennuksista on kaupungin pohjois-, länsi- ja eteläpuolella. Kafir Kalaan kuuluu myös hautausmaa, jonka päälle on tosin sittemmin rakennettu.

## Historia
Kafir Kala oli ilmeisesti varhaiskeskiaikaisen ruhtinaskunnan pääkaupunki. Sen alkuperäistä nimeä ei tunneta. On mahdollista, että sen nimi oli aikanaan *Halāvard*. Nimeä käytettiin sittemmin alueen toisesta keskuksesta. Kafir Kalasta se tunnetaan yhdestä arabiankielisestä kaiverruksesta. Mahdollista on, että Kafir Kalan nimeä on alettu käyttää toisesta kaupungista sen tuhouduttua. Tästä ei voida kuitenkaan olla varmoja.

Paikallisen kansanperinteen mukaan Kafir Kala oli legendaarisen Rostamin isän Zalin tyttären asuinpaikka. Kafir Kalan linnoitusta pidettiin tarinoissa vankilana. Tutkimuksia paikalla tehtiin ensimmäisen kerran vuonna 1947.

Kafir Kala voidaan jakaa kolmeen kerrotstumaan KF-I–III. Ensimmäiset rakennukset paikalla on rakennettu 200–300-luvuilla ajanlaskun alun jälkeen. Varhaisimmat rakennukset (KF-1) ovat tuhoutuneet ennen seuraavan kerroksen (KF-II) valmistumista. Seuraavassa kerroksessa rakennettiin kohteen suuremmat rakennukset. Kaupungin keskushalli on rakennettu 500-luvulla. Hallin raunioista on löydetty hefthaliittityylisiä kolikoita. Linnoituksen kaakkoisosassa oli buddhalainen luostari eli *vihāra*. Luostari rakennettiin vanhaan iranilaiseen tyyliin. Sen seinillä on säilynyt joitakin Buddhaa esittäviä maalauksia. Paikalta löytyi myös palaneita tuoheen brahmi-kirjoituksella tehtyjä tekstien jäänteitä. Luostari tuhottiin arabien valloitusretkien aikoihin. KF-II:n lopulla 400–500-luvulla suuri osa Kafir Kalan rakennuksista oli alkanut raunioitua. KF-III:n aikana niitä rakennettiin uudelleen. Paikalle rakennettiin myös uusi palatsimainen rakennus.

## Lähteet
Julius Fredrik Gadd

**Julius Fredrik Gadd** (11. huhtikuuta 1829 Helsinki – 5. lokakuuta 1881 Helsinki) oli suomalainen juristi, virkamies ja  valtiopäivämies. 

Julius Fredrik Gaddin vanhemmat olivat kauppaneuvos Fredrik Adrian Gadd ja Sofia Juliana Weurlander. Gadd tuli ylioppilaaksi 1846 ja suoritti tuomarintutkinnon 1851, varatuomarin arvon hän sai 1855. Gadd oli Turun hovioikeuden ylimääräinen notaari vuodesta 1851 ja senaatin oikeusosaston ylimääräinen kopisti vuodesta 1855. Oikeusraatimies Helsingissä Gaddista tuli 1857 ja oikeuspormestari 1878. Hän oli porvarissäädyssä Helsingin edustaja valtiopäivillä 1877–1878.  

Kenraaliluutnantti Otto Viktorinus Gadd ja vara-amiraali Georg Ludvig Gadd olivat Julius Fredrik Gaddin veljiä.

## Lähteet
Matias Putkonen

**Matias (Mathias, Matthias) Putkonen** (4. maaliskuuta 1822 Kerimäki – 26. helmikuuta 1868 Tuusula) oli suomalainen pappi ja valtiopäivämies. 

## Henkilöhistoria
Putkosen vanhemmat olivat talollinen Tomas Henriksson Putkonen ja Valborg Johansdotter Lötjönen ja puoliso vuodesta 1848 Klara Vilhelmina Claudelin (k. 1868). Putkonen tuli ylioppilaaksi 1846 ja vihittiin papiksi 1848. Varapastorin arvon hän sai 1860. Putkonen oli Jaakkiman kappalaisen apulainen vuodesta 1848, Tuusulan kappalainen vuodesta 1855 ja Laukaan kappalainen vuodesta 1867, mutta kuoli ennen virkaan astumista.  Hän  oli pappissäädyssä edustaja valtiopäivillä 1867. 

## Julkaisuja
* *Kristillinen siveyden-oppi: rakkaalle Suomen kansalle, etenki talonpoikaselle säädylle*, 1865
* *Kallis tawara köyhille wangeille*, 1866, Peter Fjellstedt, suom. Mathias Putkonen
* *Neuvo-kirja kristillisessä lastenkasvatuksessa Suomen lasten wanhemmille*, 1866, Johan Amos Comenius, suom. Matthias Putkonen
* *Herramme Jesuksen mieli*, 1868, J. R. Macduff, suom. Mathias Putkonen

## Lähteet
Emirdağ

**Emirdağ** on kaupunki ja piirikunta Afyonkarahisarin maakunnassa, Turkissa. Vuonna 2019 alueen väkiluku oli 37 361.

## Historia
Afyon-museosta löytyneet historialliset aineistot osoittavat, että Emirdağ’ssa oli asutusta myös Kreikan arkaaisella kaudella.

## Lähteet

## Aiheesta muualla

* Alueen kotisivut
Charles Monck

**Charles Stanley Monck** ( 10. lokakuuta 1819 - 29. marraskuuta 1894) oli brittiläinen (irlantilainen) aatelismies ja poliitikko, joka toimi ensimmäisenä Kanadan kenraalikuvernöörinä 1867 – 1868. 

Monck opiskeli lakia Trinity Collegessa Dublinissa. Hänet valittiin Britannian parlamenttiin 1852 ja valtionvarainministeriksi 1855. Vuonna 1861 hänelle tarjottiin kenraalikuvernöörin paikkaa Britannian Pohjois-Amerikan siirtokunnissa. Hän oli perinyt isänsä tilukset, varakreivin arvonimen ja suuret velat vuonna 1849, ja kertoi myöhemmin ottaneensa kenraalikuvernöörin paikan vastaan taloudellisista syistä. Kanada ei tuolloin vielä ollut yhdistynyt omaksi dominiokseen. Monien, myös itsensä yllätykseksi Monck selvisi tehtävässä hyvin, ja ohjasi siirtokuntia vaikeina aikoina tyynesti ja rauhallisesti huolimatta jännitteistä Yhdysvaltojen ja Kanadan välillä.

## Lähteet
Visual User Environment

**Visual User Environment** tai **HP VUE** on Apollo Computerin aloittama työpöytäympäristö Domain/OS- ja HP-UX käyttöjärjestelmille. Hewlett-Packardin (HP) ostettua Apollon ympäristön kehitystyö jatkui HP:n osastona HP:n Interface Technology Operationin kanssa.

VUE perustuu Motif-käyttöliittymäkirjastoon ja toimii X Window Systemin kanssa.

HP oli yksi neljästä sponsorista jotka lahjoittivat teknologiaa ja avustivat Common Desktop Environmentin kehittämisessä, jonka ulkoasu (*look & feel*) perustuvat HP:n VUE:een, joka myös perustui Motifiin. Vuonna 1996 HP ilmoitti siirtymisestä VUE:sta CDE-ympäristöön.

Ympäristön versio 1.0 julkaistiin Domain/OS:lle ja 2.0 HP-UX:lle.

Ympäristö laajensi ikkunanhallintaohjelmistoa tukemaan useita virtuaalisia työtiloja ().

## Lähteet

## Aiheesta muualla
* HP Visual User Environment 3.0 User's Guide (PDF) 
* HP Vue and CDE: Differences Between the Interfaces
VUE

**VUE** tai **Vue** voi tarkoittaa seuraavia:
* Visual User Environment, Hewlett-Packardin työpöytäympäristö
* Saturn Vue, automalli
* Vue, paikkakunta Ranskassa
Yrjö Tuomikoski

**Yrjö Matti Tuomikoski** (2. kesäkuuta 1878 Simo – 10. tammikuuta 1951 Kuopio) oli suomalainen kauppaoppilaitoksen johtaja.

Tuomikosken vanhemmat olivat kansakouluopettaja Matti Tuomikoski ja Emilia Sarelius. Hän pääsi ylioppilaaksi Oulun lyseosta 1896 ja valmistui Helsingin yliopistosta filosofian kandidaatiksi 1908 ja filosofian lisensiaatiksi 1911. Hän opiskeli Manchesterissa 1908–1909 ja työskenteli Nobel-instituutissa Tukholmassa 1910 ja 1911.

Tuomikoski oli assistenttina Helsingin yliopiston fysiikan laitoksella 1903–1907. Hän toimi Kuopion kauppaoppilaitoksen rehtorina 1910–1946 ja oli Kuopion kauppakamarin sihteeri-asiamiehenä vuodesta 1918 alkaen sekä Kuopion säästöpankin johtokunnan jäsenenä ja isännistön puheenjohtajana vuodesta 1924. Tuomikoski oli Keskuskauppakamarin jäsenenä vuodesta 1926.

Tuomikoski oli Kuopion kaupunginvaltuuston jäsenenä 1912–1921 ja uudelleen vuodesta 1929 alkaen. Hän oli kaupunginvaltuuston puheenjohtajana 1929–1936.

Yrjö Tuomikoski oli naimisissa vuodesta 1907 Aino Ilona Peltosen (k. 1948) kanssa.

## Julkaisuja
* *Absorption of [gamma]-rays from Radium by lead*. Annales Academiae scientiarum Fennicae, Series A 1, 7. Suomalainen Tiedeakatemia, Helsinki 1909
* *Tutkimuksia radiumin [gamma]-säteistä ja niiden absorptiosta*, Helsingin yliopiston väitöskirja. Kuopio 1911
* *Kuopion kaupungin säästöpankki 1876–1926*. Kuopion kaupungin säästöpankki, Kuopio 1926
* *Kuopion telefoniosakeyhtiö 1883–1909 ja Kuopion telefoniyhdistys 1909–1934*. Kuopio 1934
* *Kuopion kauppaoppilaitos 1887–1937: muistojulkaisu, opettajien ja entisten oppilasten toimittama koulun 50-vuotismuistojuhlaan 30.8.1937*. Kuopion kauppaoppilaitos, Kuopio 1937
* *Kuopion puhelinlaitos 1883–1943*. Kuopio 1944

## Suomennoksia
* Poul La Cour ja Jacob Appel ; *Maailman rakenne ja luonnonvoimat: historiallinen esitys fyysillisten käsitteiden kehityksestä. 2 osa, Uudempi luonnontutkimus*. Vipusten kirjoja 1. Otava 1901–1905, 1906
* O. M. Reuter : *Eläinten sielu: aikamme tutkimuksen valaisemana*. Gummerus, Jyväskylä 1909

## Lähteet
John Young (Lisgarin paroni)

**John Young** (31. elokuuta 1807 – 6. lokakuuta 1876 ) oli brittiläinen diplomaatti, aatelismies ja poliitikko, joka toimi Kanadan kenraalikuvernöörinä 1869 – 1872. 

Young opiskeli Etonissa ja Oxfordin yliopistossa, suoritti asianajajan tutkinnon mutta ei koskaan harjoittanut asianajajan ammattia. Hän oli konservatiivien kansanedustaja alahuoneessa 1831-1855. Hän sai hoidettavakseen useita virkoja valtionvarainministeriössä ja siirtokuntien hallinnossa. Hänen kaudellaan Kanadan kenraalikuvernöörinä Manitoba ja Brittiläinen Kolumbia liittyivät Kanadaan.

## Lähteet
Kutikula

**Kutikula** on eliön suojaava pintakerros. Kutikulaksi voidaan kutsua monia erilaisia eläinten ja kasvien sekä niiden osien pintakerroksia.

## Kutikula eläimillä
Useilla selkärangattomilla eläimillä kutikulaksi kutsuttu kerros toimii ulkoisena tukirankana. Eläinten elinten pintaa voidaan myös kutsua kutikulaksi, ja selkärankaisilla kehittyvien hampaiden pintaa kutsutaan kiillekutikulaksi. Myös linnunmunien kuten kananmunan kuoren ulointa vahamaista kerrosta kutsutaan kutikulaksi.

## Kutikula kasveilla

Kasvitieteessä kutikula on kasvien maanpäällisten osien pintaa peittävä ohut vahamainen kerros.

## Lähteet
Tundra Songs

**Tundra Songs** on yhdysvaltalaisen jousikvartetti Kronos Quartetin albumi, joka julkaistiin vuonna 2015 levymerkillä Centrediscs. Kappale Tundra Songs perustuu Sassuma Arnaan grönlantilaiseen luomistarinaan.

## Kappaleet
Kaikki sävellykset Derek Charke.
#  
# 
# 
# 
#  
#  
#  

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu
* Tanya Tagaq – kurkkulaulu (kappale: 6)
* Laakkuluk Williamson Bathory – tarinan kerronta (kappale: 7)

## Aiheesta muualla
* ''Tundra Songs'' discogs.com -sivustolla
Mohsen Fakhrizadeh

**Mohsen Fakhrizadeh Mahabadi** (1958 – 27. marraskuuta 2020) oli prikaatikenraali Iranin vallankumouskaartissa sekä vanhempi virkamies Iranin mahdollisessa ydinohjelmassa. Hän myös opetti fysiikkaa Imam Hosseinin yliopistossa Teheranissa. Vuonna 2014 The New York Times vertasi häntä Robert Oppenheimeriin, amerikkalaisen ydinaseen isään.

## Lähteet
Jim Frick

**Kjell Jim Erik Frick** (6. marraskuuta 1951 − 25. heinäkuuta 2020) oli ruotsalainen hevosurheilija. Hän lopetti uransa vuonna 2010 Solvallassa sattuneen kilpailutapaturman jälkeen, jossa hän lensi kärryistä pois ja sai vammoja. Frick syntyi Rättvikissä Taalainmaalla. Ensimmäisen voittonsa hän sai Gävlessä hevosella Dirigent vuonna 1971. Vuonna 1987 hän edusti Ruotsia Ajomaailmanmestaruudessa.

Vuosina 2003–2007 Frick voitti 36 miljoonaa kruunua 400 voitolla hevosurheilussa. 21. helmikuuta 2010 hän sai viidennentuhannennen voittonsa hevosurheilussa Gävletravetissa. Mestaruuden hän voitti 51 kertaa ja yhteensä voittoja kertyi runsaat 5000. Hevosista Narold Scotchin kanssa hän sai yhteensä 43 voittoa ja Hasse Bunterin kanssa 39 voittoa. Lisäksi hän saavutti voittoja myös ulkomaisissa kilpailuissa.

Vuonna 1980 Frick perheineen vuokrasi Östunabergin tilan Knivstassa ja 13 vuotta myöhemmin perhe osti kartanon omakseen. Vuonna 2017 Frick muutti vaimonsa kanssa Sigtunaan, kun poika otti hoitaakseen perheen maatilan. Frickin perheeseen kuuluivat vaimo Åsa, poika, tytär ja viisi lastenlasta. 

Frick kuoli 25. heinäkuuta 2020 eturauhassyöpään.

## Lähteet
Gettomasan diskografia

Jyväskyläläisen rap-artisti **[[Gettomasa|Gettomasan]] diskografia**.

## Albumit

## EP:t

* *[[Vaatekaappi EP]]* (yhdessä Rubenin kanssa, 2012)
* *[[Sessari EP]]* (yhdessä Rekamin kanssa, 2012)
* *[[17 EP|17]]* (2017)
* *[[EP (Gettomasa ja Kube)|EP]]* (yhdessä Kuben kanssa, 2024)

## Singlet

## Vierailijana

## Lähteet
Shakespeare (albumi)

**Shakespeare** on suomalaisen rap-artisti Williamin vuonna 2020 julkaistu albumi. Albumilta julkaistiin ennätyksiä rikkonut ”Penelope”-single. Albumin vastaavana tuottajana toimii raumalainen Aitio. 

## Kappaleet
# 
# 
# 
# 
#  
# 
# 
# 
#  
# 

## Instrumentaalit
* Raphael Aenselm: 1, 3
* Aitio: 2, 4, 6, 7, 8, 10 
* Joe L: 2, 4, 6
* ImHoura: 5
* Lameboy: 7
* Fractious Frank: 9

## Lähteet
Kalamies (albumi)

**Kalamies** on jyväskyläläisen rap-artisti Gettomasan kolmas sooloalbumi. Albumin on julkaissut PME Records. 

Albumin tyyli eroaa vahvasti Gettomasan muusta tuotannosta. Levy on suurimmaksi osaksi RnB-vaikutteista. Levyn on tuottanut edellisen levyn tapaan suurimmaksi osaksi Ruuben ja MD$. Suurimalla osalla levyn kappaleista on mukana laulaja Lauri Haav. 

## Kappaleet
# 
#  
# 
# 
# 
#  
# 
#  [bonustrack]

## Biitit:
* MD$: 1, 2, 3, 4, 5, 7
* Ruuben: 1, 2, 3, 4, 5, 6, 7, 8
* Off & Out: 1, 2, 3, 7

## Arvostelut
* Soundi: 

## Lähteet
Volume

**Volume** on suomalaisen levy-yhtiön PME Recordsin julkaisema kokoelma-albumi. Kappeleisiin Jeesei, IVK ja Pintakaasulla on tehty musiikkivideot.
## Kappaleet
# 
# 
# 
# 
# 
# 
# 
# 
# 
# 

## Biitit:
* MD$: 1, 2, 7, 10
* Fractious Frank: 3
* Aleksi Asiala: 4
* Onni Tuomisto: 5
* Lauri Haav: 5
* Lameboy: 6
* Aaro630: 8
* Miro Vaakanainen: 8
* JV: 9

## Lähteet
Syytteitä ja selityksiä – 52 parasta

**Syytteitä ja selityksiä – 52 parasta** on heinolalaisen Apulanta-yhtyeen vuonna 2014 julkaistu kokoelma-albumi.
## Kappaleet
**CD1:** 
# Mitä Kuuluu
# Zombeja!
# Vasten Mun Kasvojani
# Käännä Se Pois
# ...Silti Onnellinen
# Pihtiote
# Poistuisitko Mun Elämästäni
# Aggressio
# Jumala
# Amerika
# Viivakoodit
# Trauma
# Mitä Vaan
# Saasta
# Reunalla
# Odotus
# Anna Mulle Piiskaa

**CD2:** 
# Viisaus Ei Asu Meissä
# Vääryyttä!!1!
# Ei Yhtään Todistajaa
# Koneeseen Kadonnut
# Poltettu Karma
# Liikaa
# Maanantai
# Kymmenen Ylöspäin
# Usko
# 006
# Hallaa
# Kaikki Sun Pelkosi
# Paha, Paha Asia
# Kirous
# 003
# Mex-Tex Cowboy
# Armo
# Pahempi Toistaan

**CD3:** 
# Hiekka
# Vauriot
# Paha Ihminen
# Ravistettava Ennen Käyttöä
# Muistijäljet
# P*ska Meininki
# Syöpä
# Yksinkertainen
# Kadut
# Ruhtinaat
# Mä Nauran Tälle
# Kilpikonna
# Ihme
# Teit Meistä Kauniin
# Mato
# 0010
# Minä Olen Voittaja

**CD4:** 
# Kristalliprinsessa
# Nähdään Lauantaina
# Ei Oo Mukavaa
# Mun Täytyy Mennä
# Kelpaanhan, Rakkaani?
# Aurinkoon
# Päivästä Toiseen
# Itkeväthän Enkelitkin
# Miks Ei Uni Tuu?
# Kolme Vuotta
# Valokuva
# Ilona?
# Silmämuna

## Lähteet
Die Lit

**Die Lit** on yhdysvaltalaisen rap-artisti Playboi Cartin debyyttialbumi vuodelta 2018. Levyn julkaisi Interscope Records ja AWGE Label. 

Levyllä vierailee Skepta, Travis Scott, Young Thug, Young Nudy, Nicki Minaj, Bryson Tiller, Lil Uzi Vert, Chief Keef, Pi'erre Bourne, Gunna ja Red Coldhearted. Vastaavana tuottajana levyllä toimii Pi'erre Bourne. Albumi sijoittui Billboard 200 -listalla parhaimmillaan kolmanneksi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Lomefloksasiini

**Lomefloksasiini** (C17H19N3O3F2) on fluorokinoloneihin kuuluva orgaaninen yhdiste. Yhdistettä käytetään lääketieteessä antibioottina. 

## Ominaisuudet ja käyttö
Lomefloksasiinin antibioottiset ominaisuudet perustuvat muiden fluorokinolonien tavoin bakteerien DNA:n replikaation estämiseen. Yhdiste tehoaa paremmin gramnegatiivisiin bakteereihin kuin grampositivisiin bakteereihin. Nykyään lomefloksasiinia käytetään harvoin mutta mahdollisia käyttökohteita ovat hengitystieinfektiot, virtsatulehdukset ja eturauhastulehdus.

## Haittavaikutukset
Tyypillisimmät lomefloksasiinin aiheuttamat haittavaikutukset ovat huonovointisuus ja ripuli. Lisäksi voi esiintyä pääkipua, valoherkkyyttä, iho-oireita, unettomuutta ja jänteiden repeämiä.

## Lähteet
Qin Dongya

**Qin Dongya** (s. 3. lokakuuta 1979 Liaoyang) on kiinalainen judoka. Qin kilpaili 70 kilogramman sarjassa.

Qin osallistui kaksiin olympialaisiin. Sydneyn olympialaisissa 2000 hän hävisi ainoan ottelunsa. Ateenan olympialaisissa 2004 Hän saavutti olympiahopeaa voittamalla neljä otteluaan ja häviten yhden.

Aasian kisoissa Qin sai kultaa Busanissa vuonna 2002 ja pronssia Dohassa vuonna 2006. Aasian-mestaruuskilpailuissa Qin sai hopeaa  Wenzhoussa vuonna 1999.

Kiinan mestaruuden Qin on voittanut vuonna 2000.

## Lähteet
Boom XB-1

**Boom XB-1** (lempinimeltään **Baby Boom**, ) on ⅓-mittasuhteessa oleva 3-moottorinen ääntänopeampi prototyyppilentokone, jonka on suunnitellut yhdysvaltalainen Boom Technology (kauppanimeltään "Boom Supersonic") osana ääntä nopeamman Overture-matkustajakoneen kehitystä. Se on suunniteltu säilyttämään Mach 2,2 -nopeus yli 1&nbsp;000 merimailin (1&nbsp;900 km) kantamalla. Koneen moottoreina on kolme General Electric J85-suihkumoottoria. Useiden vuosien myöhästymisten jälkeen XB-1 teki ensilentonsa 22. maaliskuuta 2024. XB-1 ylitti äänen nopeuden 28.1.2025.

## Projektin tavoitteet
Boom Supersonicin tavoitteena on tuoda ääntä nopeammat matkustajakoneet liikennöintiin vuoteen 2030 mennessä.  Yhtiö on tehnyt jo 30 esisopimusta Overture-matkustajakoneen toimituksista. Tilaajien joukosta löytyivät alunperin muun muassa Japan Airlines ja Virgin Group. Kesällä 2023 Virgin ilmoitti luopuvansa Overturen tilauksista.

## Lähteet

## Aiheesta muualla
*Boom XB-1 Boom Supersonicin nettisivustolla 
*Boom Supersonic Mediumin sivustolla